Bolu utawa kuwé bolu (basa Inggris: cake) ya iku kuwé sing bahan dasarè glepung (umumè glepung terigu), gula, lan ndog[1]. Kuwè bolu lan cake umumè dimatangakè kanthi cara dipanggang ing oven, senajan uga ana bolu sing dikukus, contone bolu kukus utawa brownies kukus[1]. Cake sing direngga karo lapisan (icing) saka krim mentega (buttercream), fondant, utawa marzipan iku jenengè kuwe tart (kuwe tarcis)[1]. Cake sing dihias(kuwé tart) utawa ora ana hiasan digunakakè kanggo makanan penutup utawa suguhan istimewa resepsi nikahan utawa pesta ulang taun[2]. Ana ing resepsi nikahan ala Barat lan pesta ulang taun, upacara pengirisan kuwe tart didadekakè salah sawijining acara[2]. Ing Indonesia, nasi tumpeng asring nggantekakè peranè cake dadi pakanan istimewa ana ing upacara-upacara pengetan[2]. Cake sing ukuranè gedhè, bentukè segi papat utawa bunder banjur diiris-iris nalika arep didol utawa disajekakè disebut kuwé bolu utawa bolu gulung[3]. Maneka warna puding uga nggunakakè bahan dasar irisan bolu sing didokokakè ing dasar loyang sakdurungnè disiram karo agar-agar[4].